Հոգելոյս Փիլօ Աթանն ու իր մարմնաւորած կերպարը այդ փորձաքարին առջեւ կը բիւրեղանան որպէս՝ յանձնառու, հեռատես համայնքային վարիչի մը խորհրդանշանը։ Ուստի, Փիլօ Աթանի անունը արդարօրէն այսօր քանդակուած է Սուրբ Փրկիչ Ազգային հիւանդանոցի պատերուն վրայ։ Իր անունը լոկ փորագրութիւն մը չէ այնտեղ։ Փիլօ Աթանի հոգին կը թեւածէ հիւանդանոցի համալիրէն ներս եւ հոգաբարձութիւնն ալ առած է գնահատելի քայլ մը՝ այդ ճշմարտութիւնը արձանագրելով շօշափելիօրէն։